Ramzan Qodirov: “Rossiyalik sportchilarga sanksiya qo‘llaganlar kechirim so‘rashi kerak”

Checheniston rahbari Ramzan Qodirov Rossiya sportiga qo‘yilgan sanksiyalar haqida gapirdi.

Menga nisbatan sanksiyalar qo‘llanilganda, o‘zimni g‘olib deb hisoblagandim. Rossiya sportchilari — g‘oliblar. Sportchilarni g‘alaba bilan tabriklayman.
Ulardan qo‘rqishmoqda, ularga ruxsat berilmayapti. Sportchilardagi bor ishtiyoq — Rossiya bayrog‘ini ko‘tarish.
Biz bilan do‘st bo‘lgan hududlar bor deb o‘ylayman. Demak, raqobatlashish mumkin. Butun dunyoga o‘zimizni haq ekanligimizni, bizni sindirib, tiz cho‘ktirib bo‘lmasligini isbotlamagunimizcha yashashimiz kerak.
Bu yaqin kelajakda sodir bo‘ladi. Ular tan olishi, kechirim so‘rashi, Rossiya va barchaga qo‘yilgan sanksiyalarni bekor qilishlari lozim.
Ramzan Qodirov, Checheniston rahbari
Avvalroq UEFA Rossiya terma jamoalari va klublarini Yevrokubok musobaqalaridan chetlatgani xabar qilingandi. Rossiya paralimpiyachilari Pekinda o‘tadigan 2022-yilgi Paralimpiya o‘yinlaridan, Rossiya terma jamoalari xokkey, basketbol hamda gandbol bo‘yicha xalqaro musobaqalardan chetlatilgandi.